**…. számú példány**



***JEGYZŐKÖNYV***

***A SIÓAGÁRDI NÉMET NEMZETISÉGI ÖNKORMÁNYZAT***

***KÉPVISELŐ-TESTÜLETÉNEK***

***2013. OKTÓBER 21. NAPJÁN TARTOTT***

***NYILVÁNOS ÜLÉSÉRŐL***

*Az ülésen hozott határozatok*

*száma: tárgya:*

41/2013.(X.21.) A napirend elfogadásáról

42/2013. (X.21.) Sióagárd Község Önkormányzata   
 költségvetésének harmadik negyedéves   
 teljesítésének véleményezése

43/2013.(X.21.) Tájékoztató a Német Nemzetiségi   
 Önkormányzat költségvetésének harmadik   
 negyedéves teljesítéséről

Készült a Sióagárdi Német Nemzetiségi Önkormányzat Képviselő-testületének 2013. október 21-én 17.30 órai kezdettel a Községháza irodájában tartott rendes üléséről.

**Jelen voltak:**

A Sióagárdi Német Nemzetiségi Önkormányzat Képviselő-testületének tagjai:

* Hámoriné Glück Terézia elnök,
* Ambrus Pálné elnök-helyettes
* Finta Jánosné képviselő,
* Fodorné Klein Brigitta képviselő

A tanácskozási joggal rendelkezők közül: Balogh Györgyi aljegyző,

Hermann Henrietta gazdasági vezető

Jegyzőkönyv-vezető: Marosi Istvánné adóigazgatási ügyintéző

Balogh Györgyi aljegyző az ülés megkezdése előtt bemutatatta a képviselő testületnek Hermann Henriettát, aki a gazdálkodási feladatokat látja el Sióagárdon, valamint a többi településnek a gazdasági vezetője

Hámoriné Glück Terézia elnök az ülést megnyitotta és a határozatképességet megállapította. Ezt követően javasolta a kiküldött meghívó szerinti napirend elfogadását. A napirendet a megjelentek – az alábbiak szerint –egyhangúan elfogadták.

**Napirend:**

1. **Sióagárd Község Önkormányzata költségvetésének harmadik negyedéves teljesítésének véleményezése**

Előterjesztő és előadó: Hámoriné Glück Terézia elnök *(írásbeli előterjesztés)*

1. **Tájékoztató a Német Nemzetiségi Önkormányzat költségvetésének harmadik negyedéves teljesítéséről**

Előterjesztő és előadó: Hámoriné Glück Terézia elnök *(írásbeli előterjesztés)*

**41/2013. (IX. 21.) NNÖ határozat:**

**A napirend elfogadásáról**

1. Sióagárd Község Önkormányzata költségvetésének harmadik negyedéves teljesítésének véleményezése

Előterjesztő és előadó: Hámoriné Glück Terézia elnök *(írásbeli előterjesztés)*

1. Tájékoztató a Német Nemzetiségi Önkormányzat költségvetésének harmadik negyedéves teljesítéséről

Előterjesztő és előadó: Hámoriné Glück Terézia elnök *(írásbeli előterjesztés)*

**A napi rendek részletes tárgyalása**

1. **Sióagárd Község Önkormányzata költségvetésének harmadik negyedéves teljesítésének véleményezése**

Előterjesztő és előadó: Hámoriné Glück Terézia elnök *(írásbeli előterjesztés)*

Hámoriné Glück Terézia elnök felkérte Balogh Györgyi aljegyzőt, hogy ismertesse a napirendi pontot.

Balogh Györgyi aljegyző elmondta, hogy az Államháztartási törvény szabályai szerint készült az előterjesztés és százalékos formában is bemutatja költségvetés harmadik negyedéves pénzügyi helyzetét az áttekinthetőség miatt.

További kérdés, hozzászólás nem érkezett.

Az elnök javaslatára a testület elfogadta az előterjesztést, és 4 egyhangú igen szavazattal az alábbi határozatot hozta:

**42/2013. (X. 21.) NNÖ-határozat:**

**Sióagárd Község Önkormányzata költségvetésének harmadik negyedéves teljesítésének véleményezése**

Sióagárdi Német Nemzetiségi Önkormányzata úgy határoz, hogy az államháztartásról szóló 2011. évi CXCV. törvény 87.§ (1) bekezdése szerint előterjesztett, Sióagárd Község Önkormányzata gazdálkodásának harmadik negyedévi helyzetéről szóló tájékoztatást elfogadásra javasolja.

Határidő: azonnal

Felelős: Hámoriné Glück Terézia elnök

1. **Tájékoztató a Német Nemzetiségi Önkormányzat költségvetésének harmadik negyedéves teljesítéséről**

Előterjesztő és előadó: Hámoriné Glück Terézia elnök *(írásbeli előterjesztés)*

Hámoriné Glück Terézia elnök ismertette az előterjesztést, és elmondta, hogy az előterjesztésben szereplő adatok alapján többet költöttek, mint amennyit terveztek.

Hermann Henrietta gazdasági vezető elmondta, hogy 215 ezer forint általános támogatást és 900 ezer forint feladatalapú támogatást kapott a Német Nemzetiségi Önkormányzat. Szerinte lehet gondolkodni, hogy milyen programokat támogatnak.

Hámoriné Glück Terézia elnök megkérdezte, hogy át lehet-e vinni tartalékként a következő évre.

Hermann Henrietta gazdasági vezető elmondta, hogy igen, át lehet vinni, pénzmaradványként.

Hámoriné Glück Terézia elnök elmondta, hogy átviszik a következő évre.

Kérdés, hozzászólás nem érkezett.

Az elnök javaslatát a testület elfogadta és 4 egyhangú igen szavazattal az alábbi határozatot hozta:

**43/2013. (X. 14.) NNÖ-határozat**

**Tájékoztató a Német Nemzetiségi Önkormányzat költségvetésének harmadik negyedéves teljesítéséről**

Sióagárdi Német Nemzetiségi Önkormányzata úgy határoz, hogy az államháztartásról szóló 2011. évi CXCV. törvény (Áht.) 87§ (1) és (2) bekezdése alapján Sióagárd Község Önkormányzata Képviselő-testületének Hivatala által elkészített Német Nemzetiségi Önkormányzat 2013. évi költségvetésének háromnegyedévi végrehajtásáról szóló tájékoztatóját az előterjesztett formában elfogadja.

Határidő: azonnal

Felelős: Hámoriné Glück Terézia elnök

Ezek után az ülésen több hozzászólás, észrevétel nem hangzott el, így azt Hámoriné Glück Terézia elnök 17,45 órakor bezárta.

kmft

Hámoriné Glück Terézia Ambrus Pálné

elnök jegyzőkönyv-hitelesítő